Vésteinn Hafsteinsson

Vésteinn Hafsteinsson (sündinud 12. detsembril 1960 Selfossis) on Islandi endine tippkettaheitja, kettaheitetreener.

Hafsteinsson osales sportlasena neljadel olümpiamängudel (1984–1996) ning tema parimaks kohaks jäi 1992. aasta Barcelona olümpiamängudel saadud 11. koht. Ta osales lisaks viitel maailmameistrivõistlustel (1983–1995) ning kahtedel Euroopa meistrivõistlustel (1990 ja 1994).

1984. aasta suveolümpiamängudel Los Angeleses diskvalifitseeriti ta dopingu (nandrolooni) kasutamise eest.Gunnar Press. "Vesteinn Hafsteinsson: "Doping ja sportlik ebaedu tegid minust Kanterile hea treeneri.". Õhtuleht. 11.6.2007. Vaadatud 25.3.2017.

Tema isiklik rekord kettaheites on 67.64, mis on püstitatud 31. mail 1989 Selfossis.Vésteinn Hafsteinsson. iAAF.org. Vaadatud 25.3.2017. See on ühtlasi Islandi rekord.

Pärast sportlaskarjääri lõppu on ta töötanud kettaheitetreenerina. Aastatel 2006–2012 oli ta Gerd Kanteri treener. Kanter võitis tema juhendamisel 8 suurvõistluste medalit, sealhulgas tuli ta olümpiavõitjaks ja maailmameistriks.

Pärast seda on ta olnud Rootsi kettaheitja Daniel Ståhli treener. Ståhl on olümpiavõitja, maailmameister, MM-hõbe ja EM-hõbe.

Tunnustus

2007 ja 2008 valiti Vésteinn Eesti aasta treeneriks. 2008 pälvis ta Maarjamaa Risti IV klassi teenetemärgi ja EOK teenetemärgi ning 2009 Eesti Vabariigi spordipreemia tulemusliku töö eest treenerina olümpiavõitja Gerd Kanteri ettevalmistamisel 2008. aasta Pekingi olümpiamängudeks.

 Viited 

 Välislingid 


Kategooria:Islandi kergejõustiklased
Kategooria:Islandi treenerid
Kategooria:Kettaheitjad
Kategooria:Maarjamaa Risti IV klassi teenetemärgi kavalerid
Kategooria:Sündinud 1960